*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*76. számú előterjesztés*

Bátaszék Város Önkormányzata Képviselő-testületének 2019. március 27-én,

16 órakor megtartandó RENDKÍVÜLI ülésére

*A TOP-1.1.1-15-TL1-2016-00002 azonosító számú, „Iparterület fejlesztése Bátaszéken” című támogatási kérelem Támogatási Szerződésének módosítása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Kondriczné dr. Varga Erzsébet jegyző    **Tárgyalja:**  PG Bizottság: 2019.03.26. |

# *Tisztelt Képviselő-testület!*

Az „Iparterület fejlesztése Bátaszéken” című és TOP-1.1.1-15-TL1-2016-00002 azonosító számú, a támogatási kérelemben és annak mellékleteiben rögzített projekt elszámolható költségeinek az Európai Regionális Fejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása tárgyban Támogatási Szerződés került aláírásra.

A Projekt megvalósítási időszakának kezdő időpontja 2017.10.01.

A módosítási kérelem kezdeményezése a szerződésben az alábbi ok miatt szükséges:

A csapadékvíz elvezetése a 61/14 hrsz, 2538/1 hrsz és a 61/15 hrsz földterületek helyett a 61/15 hrsz-on valósul meg a műszaki dokumentumoknak megfelelően.

A módosítási kérelem indoklása:

Korábban a csapadékvíz elvezető művek főgyűjtő csatornájának vonalvezetése a 61/14 hrsz, 2538/1 hrsz és a 61/15 hrsz földrészeken került megtervezésre. Mivel az Önkormányzat a 2538/1 hrsz.-ú ingatlant rajta kívül álló okok miatt nem tudta megvásárolni, a csapadékvíz csatorna nyomvonalának áttervezése szükségesség vált. Az engedélyezési és kiviteli tervek elkészítése során - a 2538/1 hrsz-ú ingatlan kihagyásával – a csapadékvíz elvezetés főgyűjtő csatornája a befogadó nagy szelvényű földárok irányába került meghatározásra a 2538/1 és a 61/14 hrsz földrészletekkel északi oldalról szomszédos 61/15 hrsz-ú földrészleten. Így a korábban a 2538/1-es hrsz-ú ingatlanon meg nem valósuló műszaki tartalom másik helyszínen, 61/15 hrsz-on valósul meg.

A műszaki tartalom változás nem jár a költségek változásával. Az új műszaki megoldás megvalósítható a korábban, csapadékvíz elvezetésre meghatározott költségekből.

A módosítás műszaki-szakmai szempontból helyettesítő műszaki megoldásnak minősül, és legalább olyan paraméterekkel rendelkezik, mint a korábbi műszaki megoldás.

A módosítás az Önkormányzaton kívül álló okok miatt következett be és a lehető legkedvezőbb új műszaki megoldás került meghatározásra, mely nem befolyásolja negatív irányba a projektet, kizárólag annak leghatékonyabb megvalósítását szolgálja.

Javasoljuk a Támogatási Szerződés módosításának kezdeményezését.

***H a t á r o z a t i j a v a s l a t :***

**„Iparterület fejlesztése Bátaszéken” elnevezésű pályázathoz kapcsolódóan Támogatási Szerződés módosítására**

Bátaszék Város Önkormányzatának Képviselő-testülete;

1. kezdeményezi az „Iparterület fejlesztése Bátaszéken” című és TOP-1.1.1-15-TL1-2016-00002 azonosító számú projekthez kapcsolódó Támogatási Szerződés műszaki tartalom változtatását a jelen határozat 1.sz. és 2.sz mellékletének megfelelően,
2. felhatalmazza a város polgármesterét a Támogatási Szerződés módosítás aláírására.

*Határidő:* 2019. március 29.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*:

Irányító Hatóság

Magyar Államkincstár

Bátaszéki KÖH városüz. iroda

Bátaszéki KÖH pénzügyi iroda

irattár